În ultimii ani, Mircea Geoană a fost observat în spațiul public palid, fără păr în cap și prezentând semne vizibile de suferință, ceea ce a stârnit numeroase comentarii și s-a avansat ipoteza că ar avea o formă de cancer. Secretarul General Adjunct al NATO a recunoscut că a avut mari probleme de sănătate și a dat de înțeles că zvonurile din spațiul public nu ar fi chiar fără temei.
Mircea Geoană, dezvăluiri despre probleme de sănătate: "Am avut și eu sperieturile mele"
Mircea Geoană a decis să vorbească deschis și a recunoscut că s-a confruntat cu probleme serioase de sănătate. Secretar General adjunct al NATO a dezvăluit că a avut o experiență dezamăgitoare cu sistemul medical românesc, precizând că a fost diagnosticat greșit de două ori.
Mai mult, medicii nu i-au comunicat direct diagnosticul, ci i-au informat pe copiii săi, ceea ce a generat anxietate și neliniște atât pentru el, cât și pentru familia sa.
"Sunt detalii care… poate în cartea de memorii o să le scriu sau o să le scrie un biograf al meu când o să aibă voie să se uite la arhive. Am avut și eu probleme de sănătate, am avut sperieturile mele… Am avut de două ori diagnostic greșit în România. Nu o spun cu păcat. M-am speriat și eu și familia. Medicul nici nu mi-a spus diagnosticul, le-a spus copiilor. A fost și foarte multă amplificare", a spus Mircea Geoană, citat de evz.ro.
Mircea Geoană: "Este prima oară când spun"
După experiența avută în spitalele din România, Mircea Geoană a decis să apeleze la medicii din străinătate, mai precis la rețeaua de spitale NATO de la Bruxelles. În Belgia, Mircea Geoană a aflat că afecțiunea sa nu era cea invocată de specialiștii din România.
"(...) Nu cred ca a fost ceva răutăcios în speculațiile respective. Am mers în Belgia la control și am aflat că, de fapt, era altceva. Este prima oară când spun, nu-mi place să arăt cu degetul, dar nu cred că au făcut-o intenționat. Asta au zis ei că se întâmplă. Nu o dată, ci de două ori. Când am aflat diagnosticul nu am crezut și am zis să încep să fac investigații. Sunt oameni buni în sistemul nostru medical, însă cred că trebuie regândit și reorganizat totul. Trăind la Bruxelles, când mă duc la medic, mă duc mai degrabă acolo, pentru că sunt medicii noștri și mă duc pe sistemul nostru de la NATO.", a mai adăugat Mircea Geoană, potrivit sursei citate mai sus.